## Pravilnik o putnom listu

### NN 138/2005 (23.11.2005.), Pravilnik o putnom listu

# MINISTARSTVO MORA, TURIZMA, PROMETA I RAZVITKA

**2601**

Na temelju članka 62. stavka 4. Zakona o
prijevozu u cestovnom prometu (»Narodne novine« broj 178/04 i 48/05) ministar
mora, turizma, prometa i razvitka donosi

## PRAVILNIK

### O PUTNOM LISTU

Članak 1.

Ovim Pravilnikom propisuje se oblik i sadržaj
putnog lista za obavljanje povremenog prijevoza putnika u unutarnjem i
međunarodnom cestovnom prometu.

Članak 2.

(1) Putni list za obavljanje povremenog
prijevoza putnika u unutarnjem cestovnom prometu je svijetloplave boje, veličine
A4, s odgovarajućim sadržajem.

(2) Putni list za obavljanje povremenog
prijevoza putnika u međunarodnom cestovnom prometu je svijetlozelene boje,
veličine A4, s odgovarajućim sadržajem na hrvatskom jeziku.

(3) Obrasci putnog lista iz stavka 1. i 2. ovoga
članka, tiskani su uz ovaj Pravilnik i njegov su sastavni dio.

Članak 3.

(1) Obrasci putnih listova spojeni su u knjigu
od 25 primjeraka razdvojivih putnih listova u duplikatima.

(2) Svaka knjiga iz stavka 1. ovoga članka je
označena brojem.

(3) Putni listovi u knjizi označeni su brojevima
koji se povećavaju od 1 do 25.

Članak 4.

(1) Ministarstvo mora, turizma, prometa i
razvitka (u daljnjem tekstu: Ministarstvo) ili drugo tijelo koje Ministarstvo
ovlasti, izdaje knjigu putnih listova za obavljanje povremenog prijevoza
putnika u unutarnjem i međunarodnom cestovnom prometu.

(2) Knjiga putnih listova može se izdati samo
prijevozniku koji ima licenciju za obavljanje povremenog prijevoza putnika u
unutarnjem odnosno međunarodnom cestovnom prometu.

(3) Knjiga se izdaje na prijevoznika i nije
prenosiva.

(4) O izdanim knjigama putnih listova
Ministarstvo vodi evidenciju.

Članak 5.

(1) Za izdavanje knjige putnih listova
prijevoznik plaća naknadu.

(2) Naknada za izdavanje knjige putnih listova
za obavljanje povremenog prijevoza putnika u unutarnjem i međunarodnom
cestovnom prometu prihod je Državnog proračuna.

(3) Odluku o visini naknade iz stavka 2. ovoga
članka donosi ministar mora, turizma, prometa i razvitka.

Članak 6.

(1) Prije početka obavljanja prijevoza,
prijevoznik mora popuniti putni list u dva primjerka.

(2) Prvi primjerak putnog lista mora se nalaziti
u vozilu za vrijeme cijelog putovanja.

(3) Prijevoznik je odgovoran za uporabu i
čuvanje izvornika i kopija putnih listova.

(4) Prijevoznik je dužan čuvati putne listove
najmanje dvije godine nakon obavljenog prijevoza.

Članak 7.

(1) Putni list mora biti pravilno i točno
popunjen.

(2) Putni list se popunjava neizbrisivim
tiskanim slovima.

(3) Podaci uneseni u putni list ne smiju se
brisati niti mijenjati.

(4) Eventualne izmjene unose se u za to
predviđenu rubriku putnog lista.

Članak 8.

(1) Ranije sačinjen popis putnika na posebnom
listu prijevoznik može čvrsto prilijepiti na odgovarajuće mjesto rubrike 6.
putnog lista.

(2) Pečat prijevoznika i potpis ovlaštene osobe
prijevoznika, odnosno vozača mora biti unesen tako da jednim dijelom zahvati
popis putnika, a drugim putni list.

Članak 9.

Putni list je kontrolni dokument i mora se
predočiti na zahtjev ovlaštenih tijela za nadzor.

Članak 10.

Danom stupanja na snagu ovoga Pravilnika
prestaje važiti Pravilnik o putnom listu (»Narodne novine« br.
54/99).

Članak 11.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/05-02/115

Urbroj: 530-07-05-01

Zagreb, 14. studenoga 2005.

Ministar

**Božidar Kalmeta**, v. r.

![](dodatni/356011.gif)
![](dodatni/356012.gif)
![](dodatni/356013.gif)
![](dodatni/356014.gif)
![](dodatni/356015.gif)
![](dodatni/356016.gif)

*(zeleni papir: DIN
A4=29.7 × 21 cm)*

*(Unutarnja strana
omota knjige putnih listova)*

**VAŽNA OBAVIJEST**

**1.****Sljedeće
vožnje su obuhvaćene Ugovorom INTERBUS:**

            1) Međunarodni cestovni prijevoz putnika, bez obzira na
državljanstvo, povremenim vožnjama

            – između teritorija dviju ugovornih stranaka, ili
koje započinju i završavaju na teritoriju iste ugovorne stranke, a u slučaju
potrebe tijekom ovih prijevoza u tranzitu preko teritorija druge ugovorne
stranke ili preko teritorija države koja nije ugovorna stranka;

            – koji obavljaju
javni prijevoznici osnovani u ugovornoj stranci u skladu s njenim propisima i
koji posjeduju odobrenje za obavljanje povremenog međunarodnog prijevoza
putnika običnim i putničkim autobusima;

            – koji se obavlja običnim i putničkim autobusima
registriranim u ugovornoj stranci u kojoj je prijevoznik osnovan i koji su
konstruirani i opremljeni za prijevoz više od devet osoba, uključujući i vozača,
i  koji su namijenjeni za prijevoz  putnika.

            2)         Na prazne
vožnje običnih i putničkih autobusa u svezi s takvim prijevozima

            3)         Za
potrebe Ugovora INTERBUS izraz »teritorij ugovorne stranke« ukoliko se radi o
Europskoj zajednici označava one teritorije na kojima se primjenjuje Ugovor
kojim se osniva Zajednica i pod uvjetima iz tog Ugovora

            4)         Ugovor
INTERBUS ne daje mogućnost prijevoznicima osnovanim u jednoj državi članici da
obavljaju povremeni unutarnji prijevoz u drugoj državi članici.

            5)         Ugovor isključuje
mogućnost korištenja običnih i putničkih autobusa namijenjenih za prijevoz
putnika za prijevoz tereta u komercijalne svrhe

            6)         Ugovor
INTERBUS se ne odnosi na povremene prijevoze za vlastite potrebe.

**2.****U
skladu s odredbama članka 6. Ugovora INTERBUS za sljedeće međunarodne vožnje
nije potrebna dozvola države članice koja nije država u kojoj je prijevoznik
osnovan:**

            1.*kružne
vožnje »zatvorenih vrata«*odnosno tako nazvane vožnje kod kojih se u
običnom ili putničkom autobusu prevozi ista skupina putnika i vraća na polazno
mjesto. Polazno mjesto je na teritoriju države članice u kojoj je prijevoznik
osnovan.

            2.         *vožnje
koje se obavljaju s putnicima pri polaznoj vožnji, te praznim vozilom pri povratnoj
vožnji.* Polazno mjesto je na teritoriju države članice u kojoj je
prijevoznik osnovan.

            3.         *vožnje
pri kojima se polazno putovanje obavlja bez putnika.* i svi se putnici
uzimaju na istom mjestu uz zadovoljenje jednog od sljedećih uvjeta:

            a)         skupina
je sastavljena od putnika s teritorija države koja nije ugovorna stranka, ili
druge ugovorne stranke, osim one u kojoj je prijevoznik osnovan, ili one u
kojoj se uzimaju putnici, a koje su unaprijed formirane na osnovi ugovora o
prijevozu sastavljenog prije njihovog dolaska na teritorij dotične ugovorne
stranke. Putnici se prevoze na teritorij ugovorne stranke u kojoj je
prijevoznik osnovan.

            b)         putnike je isti prijevoznik, pod okolnostima
opisanim u točki 2., dovezao na teritorij ugovorne stranke odakle će ponovno
biti preuzeti i prevoze se na teritorij ugovorne stranke u kojoj je prijevoznik
osnovan.

            c)         putnici
su pozvani da doputuju na teritorij druge ugovorne stranke, pri čemu troškove
prijevoza snosi onaj tko ih je pozvao. Ti putnici moraju činiti jedinstvenu
skupinu koja nije sastavljena isključivo radi tog putovanja, a koja se prevozi
na teritorij ugovorne stranke u kojoj je prijevoznik osnovan.

            4.         za
prijevoze u tranzitu preko teritorija ugovornih stranaka također ne treba
dozvola, ako su u svezi s povremenim prijevozom za koji nije potrebna dozvola.

            5.         za prazne
obične i putničke autobuse koji se koriste isključivo kao zamjena za oštećene
obične ili putničke autobuse u međunarodnom prijevozu obuhvaćenom ovim Ugovorom
također nije potrebna dozvola.

            Za vožnje koje obavlja prijevoznik osnovan u Europskoj
zajednici polazna i /ili odredišna točka može biti u bilo kojoj državi –
članici Europske zajednice, bez obzira u kojoj je državi članici obični ili
putnički autobus  registriran, ili u
kojoj je državi članici prijevoznik osnovan.

**3.****Uvjeti
koji se primjenjuju na obične i putničke autobuse**

            Obični i putnički autobusi koji se koriste za obavljanje
povremenog međunarodnog prijevoza obuhvaćenog Ugovorom INTERBUS trebaju
udovoljavati tehničkim uvjetima iz članka 5. nka 5. i Priloga 2. ovog Ugovora.

<=potpisnik align=left style='text-align:left'>**4.****Informacije
u vezi popunjavanja putnog lista**

            1.         Za svako putovanje koje se obavlja kao povremeni
prijevoz, prije počet­ka putovanja, prijevoznik treba popuniti putni list u dva
primjerka.

                        Radi evidencije imena putnika, prijevoznik
može koristiti, ranije na posebnom listu sačinjen popis putnika, koji se
prilaže putnom listu. Pečat prijevoznika i potpis ovlaštene osobe prijevoznika,
odnosno vozača autobusa, treba se unijeti tako da dijelom zahvati popis putnika
a drugim dijelom putni list.

                        Za vožnje kod kojih se polazna vožnja obavlja
praznim vozilom, popis putnika se može sačiniti u vrijeme preuzimanja putnika.

                        Prvi primjerak putnog lista mora se nalaziti
u običnom ili putničkom autobusu za vrijeme cijelog putovanja i predočiti na
zahtjev službenika ovlaštenih za nadzor.

            2.         Za
prijevoze kod kojih se polazna vožnja obavlja praznim vozilom, kao što je
naznačeno u točki 4C putnog lista, prijevoznik uz putni list mora priložiti
sljedeće dokumente.

                        –          u
slučaju spomenutim pod 4 C1: preslik ugovora o
prijevozu, ili drugog odgovarajućeg dokumenta iz kojeg su vidljivi bitni podaci
iz ugovora (posebno mjesto, država i datum sklapanja ugovora, mjesto, zemlja i
datum ulaska, mjesto i zemlja odredišta);

                        –          u
slučaju prijevoza spomenutim pod 4 C2: putni list uz koje je prijevoznik
običnog ili putničkog autobusa obavio polaznu vožnju i odgovarajuću povratnu
vožnju praznim vozilom radi dovoženja putnika na teritorij države članice
odakle će ih ponovo preuzeti.

                        –          u
slučaju prijevoza spomenutim pod 4 C3: pismo-pozivnicu od osobe koja je
pozivnicu poslala ili preslik  pozivnice.

            3.         Za
vrijeme obavljanja povremenih prijevoza niti jedan putnik ne smije ući ili
izići za vrijeme putovanja osim uz odobrenje nadležnih vlasti. U tom slučaju je
potrebno posjedovati odobrenje.

            4.         Prijevoznik
je odgovoran za ispravno i točno popunjavanje putnih listova. Putni list treba
biti popunjen tiskanim slovima i neizbrisivom tintom.

            5.         Knjiga
putnih listova je neprenosiva.

![](dodatni/356017.gif)
![](dodatni/356018.gif)

Pravilnik, NN 138/2005-2601